Zim-boer mag nou op sy plaas bly
• Nuus • Zim-boer mag nou op sy plaas bly
Henry Jackson kan voortboer op sy plaas naby Gweru in Zimbabwe. Foto: JOHANN VISSER
Twee maande nadat mnr. Henry Jackson, 'n Zimbabwiese boer, ingelig is dat hy sy plaas moet verlaat, is hy nou gesê hy mag op sy plaas bly.
Jackson is twee maande gelede deur 'n plaaslike grondkommissaris ingelig dat hy sy plaas, Bonnyvale, buite Gweru in Zimbabwe moes ontruim. 'n Maand voor die finale datum van ontruiming het Jackson egter 'n boodskap van 'n amptenaar in pres. Robert Mugabe se kantoor gekry dat hy op die plaas mag aanbly.Dié boer het destyds opslae gemaak oor die kalm manier waarmee hy op die uitsettingsbevel gereageer het. Hy het gesê dat hy nie sou terugveg nie, maar die saak in God se hande sou los.VerblyfregJackson en sy vrou, Mandy, is in Zimbabwe gebore en het vaste verblyfreg in die land. Mandy is 'n direkteur van 'n private skool, die Midlands-Christenkollege. Volgens Jackson het hy slegs 'n gesprek met die ongeïdentifiseerde man gehad en het hy niks op skrif wat sê dat hy op die plaas mag bly nie. Hy sê daar was egter ook nooit iets op skrif dat hy die plaas moes verlaat nie en derhalwe boer hy nou weer voluit op die plaas wat hy al meer as tien jaar besit.Bron: Volksblad
2012/07/03 01:42:11 PM
Ons dien 'n groot, lewende God!!!
2012/07/03 01:49:15 PM
Ai ,dis darem so tragies. Om vir iemand te sê hy "mag" op sy eie wettige eiendom aanbly is darem in verskriklike inbreuk op sy grmdwetlike reg as eienaar. Stel mens nou voor dat iemand by jou woonhuis verbystap en vir jou sê jy "mag" nou in jou eie huis aanbly. As eienaar is dit tog sekerlik sy "reg" om dit te doen ? sjoe - waarheen gaan ons wereld ? - en wanneer gaan ons wereld wakker word oor Zimbabwie ?
2012/07/03 08:54:50 PM
Dis heerlik om sulke wonderlike nuus te lees. Dankie dat julle volkome aan ons Dierbare Here oorgegee het en slegs op Hom vertrou.Dis wat ons Here Jesus van sy kinders verwag,volle vertroue en geloof in Hom!